Diferența de aproximativ 1,5 miliarde lei este acoperită exclusiv de producătorii de medicamente prin taxa clawback.  „Astfel de afirmații neadevărate ofensează deopotrivă industria farmaceutică și pacienții, care pot constata singuri lipsa medicamentelor de bază din farmacii, în condițiile în care peste 2.000 de medicamente generice cu prețuri accesibile au dispărut deja de pe piață în ultimii ani,” adaugă Mihai.  APMGR consideră că, prin politicile medicamentului promovate de actuala conducere a Ministerului Sănătății și cea a CNAS se încalcă în mod grav Programul de Guvernare care, în capitolul dedicat sănătății, promite „asigurarea pieței cu medicamentele necesare pacientului la momentul nevoii lui”.